Държавен вестник, бр. 86, 2012 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  86
(3) Светлината (светлините) са чупливи и 
се монтира (монтират) възможно най-ниско.
Чл. 654. Изискванията към формата на 
сигнала на системата HAPI са:
1. форматът на сигнала на HAPI включва 
четири дискретни сигнални сектора, осигуря­
ващи сигналите „по-високо от глисадата“, „на 
глисадата“, „малко по-ниско от глисадата“ и 
„по-ниско от глисадата“;
2. форматът на сигнала на HAPI съответства 
на формата, показан на фиг. 64, илюстрации 
А и В;
3. при проектиране на блока се свеждат до 
минимум лъжливите сигнали между сигнал­
ните сектори и разсейването на светлината в 
границите на азимуталния ъгъл;
4. повтарящата се честота на сигнала на 
проблясващия сектор на HAPI е най-малко 2 Hz;
5. съотношението „включен/изключен“ на 
импулсните сигнали на HAPI е 1:1, а дълбо­
чината на модулация – най-малко 80 на сто;
6. ъгълът на сектора „на глисадата“ на HAPI 
е равен на 45 минути;
7. ъгълът на сектора „малко по-ниско от 
глисадата“ на HAPI е равен на 15 минути.
Чл. 655. Изисквания към разпределянето 
на светлината:
1. разпределянето на интензивността на 
червения и зеления цвят на светлините на 
HAPI е посочено на фиг. 61, илюстрация 4;
2. може да се осигури по-голямо разсейване 
по азимута чрез установяване на системата 
HAPI върху завъртаща се платформа;
3. преходът от един цвят към друг в систе­
мата HAPI във вертикалната равнина е такъв, 
че наблюдателят, намиращ се на разстояние 
не по-малко от 300 m, да има впечатление, че 
вертикалният ъгъл на прехода е равен на не 
повече от 3 минути;
4. при установяване на максимално равнище 
на интензивност коефициентът на пропускане 
на червения или зеления филтър е не по-малък 
от 15 на сто;
5. червената светлина на системата HAPI 
при пълна интензивност има координата Y, 
ненадхвърляща 0,320, а зелената е в границите, 
дадени в т. 2.1.3 на приложение № 1;
6. установява се съответно управление на 
силата на светлината, за да се коригира интен­
зивността є в зависимост от преобладаващите 
условия и за да се предотврати заслепяване 
на пилота в етапа на подхода за кацане и в 
етапа на кацане.
Чл. 656. По отношение наклоните на гли­
садата и установяване на ъглите на издигане:
1. системата HAPI да може да се регулира 
във вертикалната равнина и да се установява 
под всякакъв зададен ъгъл между 1° и 12° над 
хоризонталата с точност ± 5 минути от дъгата;
2. ъгълът на издигане на системата HAPI е 
такъв, че по време на подхода за кацане пи­
лотът на вертолета, виждащ горната граница 
на сигнала „по-ниско от глисадата“, да е на 
безопасно разстояние от всички обекти в зоната 
на подхода за кацане.
Чл. 657. Характеристики на светлината:
1. конструкцията на системата е такава, че:
а) при вертикално изместване на светлината 
над ± 0,5° (± 30 минути) системата автоматично 
се изключва;
б) при излизане от строя на проблясващия 
механизъм в отказалия проблясващ сектор 
(сектори) не се излъчва светлина;
2. светлините на системата HAPI се констру­
ират така, че продуктите от кондензиране, леда, 
мръсотията и др., намиращи се на оптическите 
излъчващи или отразяващи повърхности, да 
влияят незначително на светлинния сигнал и 
да не водят до формиране на лъжливи и по­
грешни сигнали;
3. системата HAPI, предназначена за плаваща 
палубна вертолетна площадка, осигурява стаби­
лизация на лъча с точност ± 1/4° в границите 
на ъгъла на изместване на вертолетно летище 
по напречната и надлъжната ос, равен на ± 3°.
Чл. 658. За системите PAPI, APAPI и HAPI 
се прилагат следните технически изисквания:
1. повърхността за защита от препятствия 
се установява там, където се предполага из­
ползване на визуална система за индикация 
на глисадата;
2. характеристиките на повърхността за за­
щита от препятствия (нейното начало, разшире­
ния, дължина и ъгъл на наклона) съответстват 
на значенията, посочени в табл. 24 и фиг. 65;
3. не се разрешава издигане на нови обекти 
или надстройване на съществуващи обекти, 
ако се „пробожда“ повърхнината за защита 
от препятствия, освен когато Главна дирекция 
„Гражданска въздухоплавателна администрация“ 
установи, че новият обект или новата надстройка 
се засенчва от друг неподвижен обект;
4. съществуващите обекти, които „пробож­
дат“ повърхност за защита от препятствия, 
се отстраняват, освен ако Главна дирекция 
„Гражданска въздухоплавтелна администрация“ 
установи, че обектът се засенчва от съществуващ 
неподвижен обект и извършената авиационна 
оценка докаже, че обектът не влияе върху без­
опасността на полетите на вертолетите; 
5. когато авиационно обследване докаже, че 
обект може да повлияе неблагоприятно върху 
безопасността на полетите на вертолетите, се 
предприема някоя от следните мерки: 
а) увеличава се ъгълът на наклона на гли­
садата на системата; 
б) намалява се азимутният ъгъл на разпрос­
транение на лъча на системата така, че обектът 
да се намира извън границите на лъча; 
в) оста на системата и съответната повърх­
нина за защита от препятствия се изместват 
на не повече от 5°; 
г) измества се зоната за краен подход за 
излитане и кацане (FATO); 
д) поставя се система за визуално насочване 
в сектора на зоната за кацане.